Gemau Olympaidd yr Haf 1924

Cynhaliwyd Gemau Olympaidd yr Haf 1924 (Ffrangeg: Jeux olympiques d'été de 1924), digwyddiad aml-chwaraeon a adnabyddir yn swyddogol fel Gemau'r VIII Olympiad. Cynhaliwyd y Seremoni Agoriadol ar 5 Gorffennaf ond roedd rhaid cystadlaethau wedi cychwyn ers 4 Mai. Dyma'r ail Gemau Olympaidd yr Haf i'w cynnal ym Mharis yn dilyn Gemau 1900 yn golygu mai dyma'r ddinas cyntaf i gynnal Gemau Olympaidd yr Haf ar fwy nag un achlysur.

Y Gemau
Cafwyd 3,089 o athletwyr - 2,954 o ddynion a 135 o ferched - o 44 o wledydd gwahanol yn cystadlu mewn 17 o gampau gwahanol.

Defnyddiwyd yr arwyddair Citius, Altius, Fortius, sy'n Lladin am "Cyflymach, Uwch, Cryfach" am y tro cyntaf yn ystod Gemau 1924 a cafodd yr athletwyr eu lleoli mewn Pentref Olympaidd am y tro cyntaf.

Enillodd yr athletwyr Harold Abrahams ac Eric Liddell y 100m a'r 400m ar ran Prydain Fawr. Gwrthododd Liddell a chystadlu yn y 100m gan fod y ras yn cael ei gynnal ar ddydd Sul ac yntau yn Gristion ymroddedig. Cafodd yr hanes ei adrodd yn y ffilm Chariots of Fire ym 1981.

Cafodd Gweriniaeth Iwerddon ei chydnabod fel gwlad annibynnol o fewn y Mudiad Olympaidd am y tro cyntaf ym Mharis gyda 49 o athletwyr yn cystadlu o dan faner y wlad yn ystod y Gemau.

Cyfeiriadau

Categori:Ffrainc

Categori:Paris
Categori:1924